  Анжелика Тихонова корреспондент 8-тӥ шуркынмонлы Удмуртиын коронавирус инфекциен черлан 139 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарысь 57 адями, Сарапулысь – укмыс, Глазкарысь – тямыс, Шаркан, Вотка ёросъёсысь – быдэн сизьым, Воткаысь, Глаз, Красногорск, Сюмси ёросъёсысь – быдэн куать, Яр ёросысь – вить, Эгра ёросысь – ньыль, Кизнер, Можга, Сьӧлта, Ува ёросъёсысь – быдэн куинь, Можгаысь, Дэбес ёросысь – быдэн кык, Вавож, Юкаменск ёросъёсысь – быдэн одӥг. Эшшо 151 адями висёнэз вормиз. Одӥг мурт улонысь кошкиз, кышномуртлы 83 арес вал Туннэ нуналлы Удмуртиын выль коронавирус инфекциен черлан 10 сюрс 073 учыръёсты лабораториосын зэматӥзы. 8 сюрс 127 адями йӧназ, 184 мурт кулӥз. Та дыре 152-лэн висисьёслэн тазалыксы секыт лыдъяське. Тегъёс: Тазалык Ижкар висён Удмуртия коронавирус  